作者：张炎
词牌/韵律：台城路・齐天乐

paragraphs: 薛涛笺上相思字，重开又还重折。
载酒船空，眠波柳老，一缕离痕难折。
虚沙动月。
叹千里悲歌，唾壶敲缺。
却说巴山，此时怀抱那时节。
寒香深处话别。
病来浑瘦损，懒赋情切。
太白闲云，新丰旧雨，多少英游消歇。
回潮似咽。
送一点秋心，故人天末。
江影沈沈，露凉鸥梦阔。